เทศบาลเมืองเขาสามยอด

เขาสามยอด เป็นเทศบาลเมืองแห่งหนึ่งในอำเภอเมืองลพบุรี จังหวัดลพบุรี จัดว่าเป็นเทศบาลขนาดใหญ่ เนื่องจากมีประชากรมากกว่าเขตเทศบาลเมืองลพบุรี เทศบาลเมืองเขาสามยอดมีเนื้อที่โดยประมาณ 32.50 ตารางกิโลเมตร หรือประมาณ 20,148 ไร่ มีประชากรในปี พ.ศ. 2562 จำนวน 30,176 คน

**ประวัติ**
เขาสามยอด เป็นตำบลหนึ่งในอำเภอเมืองลพบุรี จังหวัดลพบุรี ในอดีตเคยเป็นส่วนหนึ่งของตำบลทะเลชุบศร แต่ต่อมาได้แยกออกมาเป็นตำบลเขาสามยอด เพราะพื้นที่ตำบลทะเลชุบศรนั้นกว้างใหญ่มาก ทำให้ไม่สามารถดูแลทุกข์สุขของราษฎรได้อย่างทั่วถึง สำหรับชื่อตำบลเขาสามยอดนั้น มีที่มาจากชื่อของภูเขาลูกโต จำนวน 3 ลูก ที่ตั้งอยู่ในพื้นที่ตำบลนี้เป็นป่ารก ชาวบ้านจึงต้องทำมาหากินโดยการหาของป่าบนภูเขา ทำให้ภูเขาทั้ง 3 ลูกนี้มีความสำคัญต่อการดำรงชีวิตของประชาชน จึงเป็นที่มาของชื่อว่า ตำบลเขาสามยอด จนถึงปัจจุบัน เดิมองค์การบริหารส่วนตำบลเขาสามยอด จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยประกาศกระทรวงมหาดไทย ในราชกิจจานุเบกษา ฉบับกฤษฎีกา เล่มที่ 111 ตอนที่ 53 ก ลงวันที่ 2 ธันวาคม พ.ศ. 2537 มีผลบังคับใช้ตั้งแต่วันที่ 2 มีนาคม พ.ศ. 2538 และได้ทำการเลือกตั้งสมาชิกสภาองค์การบริหารส่วนตำบล ครั้งแรกเมื่อวันที่ 21 พฤษภาคม พ.ศ. 2538 เป็น อบต.ชั้น 2 ปรับเป็น อบต.ขนาดกลาง และปรับเป็น อบต.ขนาดใหญ่ ตามมติประชุม ก.อบต.จังหวัดลพบุรี ครั้งที่ 1/2547 ลงวันที่ 6 มกราคม พ.ศ. 2547 ด้วยความเจริญเติบโตทางด้านเศรษฐกิจ การขยายตัวของเมืองและชุมชน ซึ่งเป็นไปตามหลักเกณฑ์ของพระราชบัญญัติสภาตำบลและองค์การบริหารส่วนตำบล พ.ศ. 2537 ถึงแก้ไขเพิ่มเติม ฉบับที่ 5 พ.ศ. 2546 มาตรา 42 และพระราชบัญญัติเทศบาล พ.ศ. 2496 ถึงแก้ไขเพิ่มเติม ฉบับที่ 12 พ.ศ. 2546 มาตรา 7 และ 10 โดยประกาศกระทรวงมหาดไทย ลงวันที่ 2 สิงหาคม 2550 จัดตั้งองค์การบริหารส่วนตำบลเขาสามยอด เป็นเทศบาลเมืองเขาสามยอด ตั้งแต่วันที่ 23 สิงหาคม 2550

**ที่ตั้งและอาณาเขต**
 ทิศเหนือ ติดต่อเขตกองบิน 2 กองพลบินที่ 1 กองบัญชาการยุทธทางอากาศฐานบินโคกกะเทียม ตำบลเขาพระงาม- ทิศใต้ ติดกับถนนพหลโยธิน ตั้งแต่วงเวียนเทพสตรี (ที่ตั้งพระบรมราชานุสาวรีย์สมเด็จพระนารายณ์มหาราช) จนถึงทางแยกนิคมสร้างตนเอง ตำบลท่าศาลา - ทิศตะวันออก ติดกับทางหลวงหมายเลข 3017 (สายลพบุรี-พัฒนานิคม) ตั้งแต่สามแยกนิคมสร้างตนเอง จนถึงสนามทดลองอาวุธ ศูนย์อำนวยการสร้างอาวุธกองทัพบก บ้านท่ามะเดื่อ ตำบลนิคมสร้างตนเอง- ทิศตะวันตก ติดกับถนนพหลโยธิน ตั้งแต่วงเวียนเทพสตรี กิโลเมตรที่ 155 จนถึงเขตกองบิน 2 กองพลบินที่ 1 กองบัญชาการยุทธทางอากาศ กิโลเมตรที่ 162 เขตติดต่อกับตำบลท่าแค ตำบลถนนใหญ่ ตำบลทะเลชุบศร และศาลากลางจังหวัดลพบุรี โดยมีถนนพหลโยธินเป็นเส้นแบ่งเขต

**การแบ่งเขตการปกครอง**
เทศบาลเมืองเขาสามยอด แบ่งการปกครองตามรูปแบบหมู่บ้าน มีทั้งหมด 7 หมู่บ้าน และชุมชน 34 ชุมชนภายในเขตเทศบาล ดังนี้
หมู่บ้าน- หมู่ที่ 1 บ้านสระมะเกลือ- หมู่ที่ 2-3 บ้านน้ำจั้น- หมู่ที่ 4-5 บ้านหนองบัวขาว- หมู่ที่ 6 บ้านดงสวอง- หมู่ที่ 7 บ้านโนนหัวช้าง
ชุมชน- ชุมชนเขาสามยอด 1 (พร้อมสุข แสนดี สมศรี อ่อนนุช โพธิ์ทอง 38)- ชุมชนเขาสามยอด 2 (สระมะเกลือ อยู่สุขเจริญทรัพย์ เทพราชนิเวศน์)- ชุมชนเขาสามยอด 3 (ราชภัฏ 2 เสถียรวิลล์ เอราวัณสปอร์ตคลับ กรุณา )- ชุมชนเขาสามยอด 4 (แยกเอราวัณ สันติสุข สุขสวัสดิ์ บ้านครู ผลไม้)- ชุมชนเขาสามยอด 5 (หลังไฟฟ้า ลมโชย พัฒนา ปราโมทย์ เทวี 1-2)- ชุมชนเขาสามยอด 6 (ลพบุรีวิลล์ ซอยเจ้าสัว)- ชุมชนเขาสามยอด 7 (บ้านน้ำจั้น)- ชุมชนเขาสามยอด 8 (กลุ่มโพธิ์ทองพัฒนา ดงบ้านเก่า บ้านตามั่น หนองหมื่น)- ชุมชนเขาสามยอด 9 (บ้านน้อยพัฒนา)- ชุมชนเขาสามยอด 10 (อรุณี วิไลใจดี จามจุรี)- ชุมชนเขาสามยอด 11 (บ้านใหญ่)- ชุมชนเขาสามยอด 12 (เลคบุษบา หนองบัวขาวฝั่งอนามัย)- ชุมชนเขาสามยอด 13 (หลังวัด)- ชุมชนเขาสามยอด 14 (ศรีละโว้ 1-2 ปรางค์อรุณ)- ชุมชนเขาสามยอด 15 (ศรีละโว้ 3-4 รัตนพล ภู่บางชัย)- ชุมชนเขาสามยอด 16 (สังวาล สวัสดี ร่วมมิตร ร่วมฤดี)- ชุมชนเขาสามยอด 17 (ศรีอานันท์ 1-3 บ้านสองหลัง)- ชุมชนเขาสามยอด 18 (จิตตสุภา เถลิงขวัญ มิตรสัมพันธ์ จันโอ รัตนารักษ์)- ชุมชนเขาสามยอด 19 (บ้านดงสวอง)- ชุมชนเขาสามยอด 20 (บ้านบานเย็น)- ชุมชนเขาสามยอด 21 (บ้านเขาสามยอดพัฒนา)- ชุมชนเขาสามยอด 22 (บ้านโนนหัวช้าง)- ชุมชนเขาสามยอด 23 (บ้านโนนมะกอก)- ชุมชนเขาสามยอด 24 (ชุมชนทหารราบที่ 1 กรมทหารราบที่ 31 รักษาพระองค์)- ชุมชนเขาสามยอด 25 (ชุมชนกองพลาธิการส่งกำลังทางอากาศ)- ชุมชนเขาสามยอด 26 (ชุมชนกองพันทหารราบที่ 3 กรมทหาราบที่ 31 รักษาพระองค์)- ชุมชนเขาสามยอด 27 (ชุมชนกองพลรบพิเศษที่ 1)- ชุมชนเขาสามยอด 28 (ธำรงฤทธิ์ ร่มฉัตร นิลพานิช)- ชุมชนเขาสามยอด 29 (ชุมชนทหารกองพันจู่โจม)- ชุมชนเขาสามยอด 30 (ชุมชนทหารกองพันทหารสื่อสาร 35)- ชุมชนเขาสามยอด 31 (เอราวัณนคร วันเฉลิม วีนัส หมูทอง)- ชุมชนเขาสามยอด 32 (ชุมชนทหารกรมรบพิเศษที่ 3)- ชุมชนเขาสามยอด 33 (ชุมชนโรงพยาบาลอานันทมหิดล)- ชุมชนเขาสามยอด 34 (ชุมชนศอว.ศอพท.)

**อ้างอิง**

**แหล่งข้อมูลอื่น**
  เว็บไซต์เทศบาลเมืองเขาสามยอด
เขาสามยอด
เขาสามยอด